Diari Oficial de la Generalitat Valenciana


Sumari del DOGV 8274, del 16-04-2018 (2018/3356)

RESOLUCIÓ de 19 de febrer de 2018, de la Direcció General de Justícia, per la qual es convoca la provisió de llocs de treball de lliure designació conseqüència de la implantació de l'Oficina Fiscal a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8274

Data del DOGV
:   16-04-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/3356


Data del document
:   19-02-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * concurs administratiu

RESOLUCIÓ de 19 de febrer de 2018, de la Direcció General de Justícia, per la qual es convoca la provisió de llocs de treball de lliure designació conseqüència de la implantació de l'Oficina Fiscal a la Comunitat Valenciana. [2018/3356]  
Vista l'Ordre 16/2017, de 3 d'agost, de la Conselleria de Justícia, Administració Pública, Reformes Democràtiques i Llibertats Públiques per la qual es determina l'estructura i organització de l'Oficina Fiscal a la Comunitat Valenciana i de la Unitat de Suport al Fiscal Superior (DOGV 8102, 09.08.2017).  
Vista l'Ordre JUS/1069/2017, de 30 d'octubre, del Ministeri de Justícia, publicada en el Boletín Oficial del Estado número 270, de 7 de novembre de 2017, per la qual s'aprova la relació de llocs de treball de l'Oficina Fiscal a la Comunitat Valenciana.  
D'acord amb el que disposa l'article segon de la Llei orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, per la qual es modifica la Llei orgànica 6/1985, d'1 de juliol, del poder judicial, que modifica la disposició transitòria quarta de la Llei orgànica 19/2003, de 23 de desembre, així com els articles 56 i següents del Reial decret 1451/2005, de 7 de desembre pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, aquesta Direcció General de Justícia resol:  
  
Primer  
Fer pública la convocatòria per a la provisió de llocs de treball pel sistema de lliure designació establits en la relació de llocs de treball de l'Oficina Fiscal a la Comunitat Valenciana que es detallen en l'annex II d'aquesta convocatòria.  
  
Segon  
Aprovar les bases de la convocatòria, que figuren en l'annex I d'aquesta resolució.  
  
Informació sobre els recursos que es poden interposar:  
Contra la present resolució, que esgota la via administrativa, podrà interposar-se un recurs potestatiu de reposició davant de la Direcció General de Justícia, en el termini d'un mes, segons el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o recurs contenciós administratiu davant dels jutjats contenciosos administratius de València en el termini de dos mesos, des de l'endemà de la publicació en el Boletín Oficial del Estado, segons el que disposen els articles 8.2.a, 14.2, 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 19 de febrer de 2018.- La directora general de Justícia: Verónica López Ramón.  
  
  
ANNEX I  
Bases  
  
Primera. Règim de participació  
1.1. Els llocs de treball que es convoquen podran ser sol·licitats pels funcionaris i funcionàries del Cos de Tramitació Processal i Administrativa, que es troben en situació de servei actiu o en qualsevol altra situació administrativa no exclosa, amb reserva de lloc de treball, sempre que complisquen els requisits de participació en la data en què finalitze el termini de presentació de sol·licituds que estableix la base segona d'aquesta convocatòria.  
1.2. No poden participar en aquest concurs, per tractar-se d'un procés d'acoblament, els funcionaris i funcionàries que es troben en situació d'excedència voluntària sense reserva de lloc de treball, els suspesos en ferm, mentre dure la suspensió, i els sancionats amb trasllat forçós per a una destinació en la mateixa localitat on se'ls va imposar la sanció, mentre no hagen transcorregut un o tres anys si es tracta de falta greu o molt greu, respectivament.  
1.3. Pel que fa al temps mínim per a participar en la present convocatòria per a la provisió de llocs pel sistema de lliure designació, no regirà la limitació que estableix l'article 46.1 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia.  
  
1.4. El personal funcionari amb discapacitats podrà participar en el procés en igualtat de condicions que la resta de participants sempre que puga desenvolupar les funcions del lloc de treball a proveir.  
  
  
Segona. Requisits de participació  
Els requisits de participació s'han de complir en la data en què finalitze el termini de presentació de sol·licituds que estableix la base tercera d'aquesta convocatòria.  
  
Tercera. Sol·licituds  
3.1. La sol·licitud per a prendre part en la present convocatòria ha de formalitzar-se segons el model que figura en l'annex III d'aquesta convocatòria i presentar-se en el termini de cinc dies hàbils comptats des de l'endemà de la publicació de la present convocatòria en el Diari Oficial de la Generalitat Valenciana i en el Boletín Oficial del Estado. En el cas que la publicació d'aquesta convocatòria no es faça simultàniament en el Boletín Oficial del Estado i en el Diari Oficial de la Generalitat Valenciana, es tindrà en compte la data de publicació en el Diari Oficial de la Generalitat Valenciana.  
Les sol·licituds, firmades, aniran dirigides a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, ciutat administrativa 9 d'Octubre, torre 4, planta segona, carrer de la Democràcia 77, 46610, de València i es presentaran en el Registre General de la conselleria, ubicat en la planta baixa.  
Igualment, podran presentar-se en els registres dels serveis centrals i territorials de les distintes conselleries, en els punts PROP o en les oficines públiques a què fa referència l'article 16.4 de la Llei 39/2015, d'1 d'octubre, del procediment administratiu comú de les administracions públiques. Si les sol·licituds es presenten a través de les oficines de Correus, hauran d'anar en sobre obert per a ser datades i segellades pel funcionari o funcionària corresponent abans de ser certificades.  
  
3.2. Les persones aspirants han de consignar, en la sol·licitud de participació, el número i la denominació del lloc de treball a què opten i, si es vol optar al mateix temps per més d'un lloc d'aquesta convocatòria, hauran d'indicar per ordre de preferència la numeració i les denominacions corresponents dels llocs a què opten, que figuren en l'annex II, sempre que reunisquen els requisits que s'exigeixen.  
  
3.3. Amb la sol·licitud s'haurà d'adjuntar curriculum vitae que haurà d'acreditar-se per mitjà de les certificacions, títols, justificants o qualsevol altre mitjà documental, amb el seu original o fotocòpia degudament compulsats i numerats. En el curriculum vitae, l'extensió màxima del qual serà de 5 folis, haurà de constar:  
a) Títols acadèmics.  
b) Llocs de treball exercits, tant en l'administració com fora d'ella.  
  
c) Estudis i cursos realitzats, publicació de treballs científics, presentació de ponències, coneixements d'idiomes i tots aquells mèrits que l'aspirant estime oportú al·legar.  
  
Quarta. Resolució i adjudicació de la destinació  
4.1. Prèviament al nomenament, es requerirà informe del/de la responsable de què depenga el lloc de treball en les relacions de llocs de treball.  
4.2. La resolució de la present convocatòria es durà a terme mitjançant una resolució de la Direcció General de Justícia, motivada en els termes de l'article 60.2 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia, i el nomenament s'efectuarà en el termini màxim de dos mesos comptat des de l'endemà de la finalització de presentació de sol·licituds, el termini per a efectuar el nomenament podrà prorrogar-se fins a un mes més.  
4.3. El funcionari o la funcionària nomenat podrà ser cessat, amb caràcter discrecional, mitjançant una resolució en què la motivació es referirà exclusivament a la competència per a adoptar-la. També podran renunciar als dits llocs de treball, per mitjà de sol·licitud raonada en què faran constar els motius professionals o personals per a aquesta renúncia i sempre que hagen exercit l'esmentat lloc almenys durant un any.  
  
4.4. Els funcionaris o funcionàries cessats en un lloc de lliure designació o que hi hagen renunciat seran adscrits provisionalment, fins que no obtinguen un altre lloc amb caràcter definitiu, a un corresponent al seu cos, dins del mateix municipi i amb efectes de l'endemà de la resolució del cessament o acceptació de la renúncia.  
4.5. Els funcionaris o funcionàries cessats o que hagen renunciat a un lloc de lliure designació gaudiran de dret preferent per a ocupar, la primera vegada que s'anuncien a concurs, llocs de treball genèrics en la mateixa localitat on servien quan es va produir el seu cessament, i hauran de sol·licitar tots els llocs de treball que es convoquen en aquella. Si no participen en el concurs, o no obtenen cap lloc dels sol·licitats, se'ls adjudicarà amb caràcter definitiu qualsevol dels llocs no adjudicats.  
  
4.6. Els funcionaris o funcionàries que siguen nomenats per a ocupar llocs de lliure designació no podran participar en un altre concurs fins que siguen cessats en els termes que preveu l'article 62 del Reial decret 1451/2005, de 7 de desembre, pel qual s'aprova el Reglament d'ingrés, provisió de llocs de treball i promoció professional del personal funcionari al servei de l'Administració de justícia. En virtut d'això, una vegada designats per a ocupar aquells llocs, qualsevol sol·licitud per a prendre part en concursos no serà tinguda en compte, encara que no hagen pres possessió efectiva del seu càrrec.